זאב זהר
**זאב זהר** (נולד ב-23 ביולי 1962) הוא סופר בתחום הטכנולוגיה והשחמט (בעל דרגת מועמד לאמן בשחמט), רואה חשבון, איש עסקים ודירקטור בחברות ציבוריות. בעשור השני של המאה ה-21 למד בתוכנית לתואר שני "פילוסופיה מידע ותרבות דיגיטלית" באוניברסיטת תל אביב.

פעילות שחמטאית
--------------

זהר היה שחמטאי נוער מצטיין, הגיע לדרגת מועמד לאמן מטעם האיגוד הישראלי לשחמט וזכה יחד עם מועדון ביכורי העתים בת"א באליפות ישראל לקבוצות נוער. בשנת 1983 השתתף זהר באליפות צה"ל בשחמט, זכה באחד המקומות הראשונים ובנוסף היה חבר בנבחרת פיקוד המרכז שזכתה באליפות צה"ל לקבוצות. בלוח הראשון שיחק האמן אהוד גרוס וזהר בלוח השלישי הוכתר כשחקן המצטיין באליפות עת צבר 8.5 נקודות מ־9 אפשריות.

בשנת 2018 זאב סיים בירושלים בתיקו במשחק סימולטני עם אנטולי קרפוב ( 20 ניצחונות לקארפוב ושתי תוצאות תיקו). קרפוב החזיק בתואר אלוף העולם בשחמט במשך עשר שנים (1975–1985) והוא השחקן המצליח ביותר בתחרויות בהיסטוריה עם יותר מ-140 תחרויות בהן ניצח.

כתיבת ספרי שחמט
---------------

זהר חיבר שני ספרים יחד עם נעם מנלה.

* כריכת הספר "חשוב כמו מכונה"כריכת הספר "חשוב כמו מכונה"
* כריכת הספר "שחק משחמט באופן לא שגרתי"כריכת הספר "שחק משחמט באופן לא שגרתי"

הספר הראשון **Play Unconventional Chess and\_Win** פורסם בשנת 2014 בהוצאה האנגלית EVERYMAN CHESS, מהמובילות בעולם לספרי שחמט בעריכתו המקצועית של רב האמן רם סופר. הספר חוקר את השפעת הקדמה הטכנולוגית על היצירתיות של שחמטאי הצמרת העולמית. את ההקדמה לספר כתבו וישוואנתן אנאנד אלוף העולם 2007–2013 וכן בוריס גלפנד, סגן אלוף העולם.

בספר 3 פרקים:

* מעריכים את הדברים מחדש
* משתחררים מקבעונות
* מלך היפר אקטיבי.

בספר מוצגים 137 עמדות ואטיודים של בכירי שחקני השחמט בעולם בהווה ובעבר.  

  

**Think like a machine** (חשוב כמו מכונה) הוא ספרם המשותף השני של נעם מנלה וזאב זהר. הספר יצא בהוצאה האנגלית Quality Chess בעריכת רב האמן רם סופר ורב האמן ג'ייקוב האגארד (אנ'). הספר זכה במקום השני בתחרות Yuri Averbakh/Isaac Boleslavsky Award שמארגנת פיד"ה על ספר השחמט הטוב ביותר שנכתב בשנת 2020. ספרם הקודם, "שחק שחמט בלתי שגרתי וזכה" (Play Unconventional Chess and Win), נחשב ללהיט עולמי בהוצאת ספרי השחמט בשנת 2014.

ביוגרפיה
--------

זהר נולד בפתח תקווה וגדל בקרית אונו. את דרכו המקצועית לאחר סיום לימודי ראיית חשבון וכלכלה בשנת 1989 החל כמתמחה במשרד ליובושיץ קסירר שלימים התמזג עם ארנסט אנד יאנג. בהמשך זאב שימש כסמנכ"ל כספים במימדיון פארק המים ובחברת שלח.

בשנת 1993 זהר הפך לעצמאי, הקים וניהל את חברת "זהר תכנון עסקי" שפעלה בתחום כח אדם וייעוץ פיננסי. החברה התמחתה בהפחתת עלויות שכר, בטיפול במענקים ובהפחתת עלויות שונות. החברה נתנה שירותים למאות גופים מהמובילים במשק והעסיקה עשרות עובדים.

משנת 2004 ועד למאי 2019 זהר היה מבעלי משרד "זהר גולד חסכון נטו". המשרד המוביל בתחומו בישראל אשר סייע לארגונים וחברות מהגדולות במשק בחסכון בעלויות תפעול ועלויות פיננסיות בהיקפים משמעותיים. נושאי הטיפול המרכזיים בפעילות המשרד היו תקשורת, ליסינג, אנרגיה ועוד רבים אחרים. הלקוחות העיקריים של המשרד היו: החברה לישראל, טבע, התעשייה האווירית, חמש חברות ביטוח, יבואני רכב ועוד.

בשנת 2011 זהר נמנה עם משלחת אנשי העסקים אשר ליוותה את הנשיא שמעון פרס בביקור ראשון של נשיא מדינת ישראל בווייטנאם.

כיום זהר דירקטור בחברות ציבוריות.

קישורים חיצוניים
----------------

ויקישיתוף מדיה וקבצים בנושא **זאב זהר** בוויקישיתוף
* זאב זהר, ברשת החברתית Goodreads

הערות שוליים
------------

1. ↑  זאב זוהר / האיגוד הישראלי לשחמט. כל המידע על תחרויות שחמט ליגות שחמט מועדוני שחמט בישראל, באתר www.chess.org.il
2. ↑  "קארפוב ואנאנד בירושלים". *הארץ*. נבדק ב-2021-09-01.
3. ↑  Noam A. Manella, Zeev Zohar, **Play Unconventional Chess and Win**, 2014-10-07
4. ↑  Play Unconventional Chess and Win, www.goodreads.com
5. ↑  ישראל שרנצל, ללמוד מהמכונה, באתר Haaretz הארץ
6. ↑  ישראל שרנצל, ללמוד מהמכונה, באתר Haaretz הארץ
7. ↑  Noam Manella, Zeev Zohar, **Think Like A Machine**, 2012-01-01
8. ↑  Think Like A Machine, www.newinchess.com
9. ↑   Quality Chess UK Ltd
10. ↑  The Life & Games of Vasily Smyslov by Terekhov wins the Yuri Averbakh/Isaac Boleslavsky Award, www.fide.com (באנגלית)
11. ↑  דירקטוריון והנהלה, באתר שירותי בנק אוטמטיים בע"מ
12. ↑  מודעה בדבר זימון אסיפה כללית מיוחדת של בעלי המניות של גמא ניהול וסליקה בע״מ ("החברה"), באתר www.gamaf.co.il

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007420572805171
* ISNI: 0000 0004 9416 1541
* LCCN: no2021036340
* VIAF: 24154921217763590343
* WorldCat: lccn-no2021036340

 |